Антонио Фернандес-Молина
Една звезда изгуби лъжица

Превод от испански: Рада Панчовска, —

chitanka.info

Една звезда изгуби лъжица.

От гърдите ми слиза стълба.

Готова е онази овчица

да плува с вятъра на Оклахома.

На улицата редом дрънкат силно струни.

Лодка в един облак тъжна страда.

Селянинът си изскубва миглата,

и на картата на Испания листото пада.

Напръстникът нямаше повече страсти.

Робинзон заспа над чинията.

Обувката издава вик безучастен.

Полека плува кораб по моретата.

С риск да умре лети тореадор.

Котаракът умира да е разгонен.

На тротоара отсреща стои портиер.

Много ми е тъжно като гледам хора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.